Η Γλωσσομάθεια των ελλήνων εκπαιδευτικών στη Β'/θμια δημόσια και ιδιωτική εκπαίδευση. Διαπιστώσεις και δυνατότητες αξιοποίησης της στο ελληνικό σχολείο:
Creators: name: Κοκολάκη, Ειρήνη Γρηγορίου
Publisher: name: Aristotle University of Thessaloniki
Year: 2011
Subjects: Γλωσσομάθεια
Εκπαιδευτικοί
Β΄/θμια Εκπαίδευση
Linguistique
Teachers
Education

description: Η αλλαγή και η αβεβαιότητα είναι συχνά χαρακτηριστικά του σύγχρονου κόσμου. Η διά βίου μάθηση οπλίζει τους πολίτες απέναντι σε αυτές τις οικονομικές, πολιτιστικές, τεχνολογικές και δημογραφικές αλλαγές με θετικό τρόπο επιτρέποντάς τους να κινούνται με αρκετά υψηλή μόρφωση, καθώς επίσης η ίδια δίνει έμφαση στην ανάγκη δημιουργίας μίας συνεχώς «μαθητευόμενης κοινωνίας», στηρίζοντας την ανάγκη για οικονομικό ανταγωνισμό και κοινωνική συνύπαρξη. Στην παρούσα έρευνα επιδιώκεται μία πρώτη προσέγγιση του θέματος που αφορά τη γλωσσομάθεια του Έλληνα εκπαιδευτικού στη δευτεροβάθμια εκπαίδευση και κατά πόσο η γνώση της ξένης γλώσσας συμβάλλει στη βελτίωση του εκπαιδευτικού / διδακτικού του έργου σε σχέση με τη διά βίου μάθηση του. Το γεγονός ότι η γλωσσομάθεια των εκπαιδευτικών αποτελεί βασική προτεραιότητα για τη βελτίωση της ποιότητας και της αποτελεσματικότητας της εκπαίδευσης σήμερα, όπως διαπιστώνεται συνεχώς σε μελέτες, έρευνες και σχέδια της Ευρωπαϊκής Ένωσης που αφορούν κυρίως τη διά βίου μάθηση, αποτέλεσε το κίνητρο της εργασίας μου.Έτσι, στο πλαίσιο της πολιτικής που προωθεί η Ευρωπαϊκή Ένωση για την εκπαίδευση γενικότερα, εντάσσεται και η εκμάθηση των ξένων γλωσσών, η οποία παίζει σημαντικό ρόλο στον εκπαιδευτικό, αφού με τη γνώση και τη χρήση της θα μπορεί ευκολότερα να ανταποκριθεί στις νέες απαιτήσεις του σύγχρονου σχολείου. Η Ευρώπη, προωθώντας την επιμόρφωση καθ’όλη τη διάρκεια της επαγγελματικής πορείας του ατόμου και τη «κινητικότητα», φαίνεται να θέτει τα θεμέλια και να συμβάλλει αποφασιστικά στην απόκτηση γλωσσικών ικανοτήτων από όλους τους πολίτες, φοιτητές και εργαζόμενους.Στην Ελλάδα που αποτελεί αντικείμενο της παρούσης έρευνας, παρόλο που η διά βίου μάθηση και η συμμετοχή στη κινητικότητα, η οποία απαιτεί καλή γνώση της ξένης γλώσσας, απασχολεί τα τελευταία χρόνια τόσο την Πολιτεία όσο και τους εκπαιδευτικούς φορείς, δεν φαίνεται να έχουν γίνει ακόμη σημαντικά βήματα στη γλωσσική πολιτική γενικότερα και ειδικότερα όσον αφορά το επάγγελμα του εκπαιδευτικού. Οι άξονες, οι οποίοι θα κατευθύνουν το θεωρητικό προβληματισμό, τη μεθοδολογική προσέγγιση και τη συζήτηση των αποτελεσμάτων της έρευνας προσδιορίζονται από τους τρεις όρους που περιλαμβάνονται στο θέμα μας και αφορούν: τη γλωσσομάθεια, τον εκπαιδευτικό και το ελληνικό σχολείο. Η εργασία μας αποτελείται από τρία μέρη. Στο πρώτο, το θεωρητικό μέρος, προσεγγίζονται και διασαφηνίζονται οι βασικοί άξονες, οι οποίοι οριοθετούν το ερευνητικό μας θέμα και υπαγορεύουν το θεωρητικό πλαίσιο της έρευνας. Έτσι, επιχειρείται να αναλυθούν βασικά σημεία που προσδιορίζουν το σύγχρονο ρόλο του εκπαιδευτικού στην Ευρωπαϊκή Ένωση και κατ’ επέκταση στην Ελλάδα, καθώς επίσης παρουσιάζεται και αναπτύσσεται η σημασία και ο ρόλος που διαδραματίζουν οι ξένες γλώσσες στη διά βίου εκπαίδευση. Το δεύτερο μέρος της εργασίας είναι το ερευνητικό και αναφέρεται στη μεθοδολογική προσέγγιση της έρευνας. Ειδικότερα διατυπώνονται οι στόχοι, τεκμηριώνεται η επιλογή των επιστημονικών μεθόδων συλλογής και μέτρησης των πληροφοριών όπως το ερωτηματολόγιο ως επιλεγμένο εργαλείο συλλογής πληροφοριών. Περιγράφεται η στατιστική επεξεργασία των δεδομένων της έρευνας, τα αποτελέσματα και η παρουσίασή τους και τέλος, στο τρίτο μέρος της εργασίας, αναλύονται και ερμηνεύονται τα διαγράμματα, ακολουθεί η συζήτηση και η ερμηνεία των αποτελεσμάτων, απαντήσεων που δόθηκαν από τους εκπαιδευτικούς, οι διαπιστώσεις και οι προτάσεις της έρευνας. Το παράρτημα περιλαμβάνει όλους τους πίνακες, τα διαγράμματα και τις πίτες που προέκυψαν από τη στατιστική ανάλυση και που μπορεί να ανατρέξει ο αναγνώστης προκειμένου να κατανοήσει καλύτερα τα αποτελέσματα της παρούσας έρευνας.
description: Change and uncertainty are the main characteristics of societies in the modern world. Lifelong learning arms people against economical, cultural, technological and demographical changes by allowing them to remain well qualified and up to date. Besides, it reinforces economical competitiveness and social coexistence. The present study researches language proficiency in the Greek teaching population in secondary education and whether the knowledge of a foreign language in relation to lifelong learning contributes positively to the educational praxis. The motive behind my work was the fact that language proficiency among teachers is a key priority if the aim is to improve the quality and effectiveness of education today, as is consistently seen in studies, surveys and plans of the European Union concerning lifelong learning. As a result, the acquisition of foreign languages is among the educational premises promoted by the European Union since they are the tool, thanks to which, the demands of the modern school will be met more effectively. By promoting long life training and "mobility" Europe seems to be laying the foundations and contributing decisively to the acquisition of language skills by all citizens, students and employees. In Greece, which is the subject of this investigation, lifelong learning and the participation in mobility admittedly require a good knowledge of foreign languages as have the State and its educational institutions realized. Yet, no significant steps towards encouraging language learning in general and especially among the teaching profession have been taken. The axes, which will guide the theoretical considerations, the methodological approach and the discussion of the research are languages, the teacher and the Greek school. The present work consists of three parts. In the first theoretical part, the main points, which define the research area and dictate its theoretical framework, are approached and clarified. An attempt is made to analyze key points that define the contemporary role of a teacher in the European Union and hence to Greece. The importance and the role of languages in lifelong education is also assessed critically. The second part of the work refers to the methodological approach to research. Specifically, goals are set, while the selection of scientific collection methods and measurement information is documented (i.e. why the questionnaire was selected as tool for information gathering). The statistical analysis of the survey data is laid out, together with results and their presentation. Finally, the third part of the work analyzes and interprets the charts, while the discussion and interpretation of results follow up, together with the answers given by teachers, the findings and research proposals. The annex includes all tables, charts and pies which were produced by the statistical analysis and offer a deeper insight into the results of this investigation.